Борис Младенов-Young
Откакто на крака човек съм станал…

chitanka.info

Откакто на крака човек съм станал

и съм очи отворил за света,

та чак до днес, не съм за миг престанал

да трупам знания и да чета.

Добивах опит, сръчности развивах,

езици учех — станах полиглот;

все нещо ново всеки ден попивах,

докато свърши моят къс живот.

Сега щом се замисля, ми се чини,

че всичко, що натрупах и събрах

през пълните със жертви, с труд години,

напразно е било — (огромна грешка),

и с моят край ще се превърне в прах…

Завинаги! О, суета човешка!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.